Ўзбекистон Республикаси Вазирлар Маҳкамасининг 2019 йил 10 августдаги “Тошкент механика заводи” АЖ ҳудудида янги ишлаб чиқариш лойиҳаларини жадаллаштиришнинг қўшимча чора-тадбирлари тўғрисида”ги қарорига мувофиқ, “Тошкент механика заводи” АЖ акциядорларининг навбатдан ташқари умумий йиғилиши бўлиб ўтди. Йиғилишда қатнашган ва қарши овоз берган “Ўзбекистон Республикаси Ташқи иқтисодий фаолият Миллий банки” АЖ ўзларига тегишли акцияларни жамият томонидан қайтариб сотиб олишини талаб қилган.

Ўзбекистон Республикаси Тошкент туманлараро иқтисодий судининг 2020 йил 26 октябрдаги №4-1001-2005/15278-сонли иш бўйича қабул қилинган ҳал қилув қарори ва 2020 йил 15 декабрдаги қўшимча ҳал қилув қарорига мувофиқ “Тошкент механика заводи” АЖга акцияларни сотиб олиш мажбурияти юклатилган.

Акциядорларнинг талабномаси асосида акцияларни жамият томонидан қайтариб сотиб олиш жараёнида “Тошкент механика заводи” АЖнинг 1 дона оддий акциясининг қиймати 112 522,17 сўм миқдорида тасдиқланган.

Агар “Тошкент механика заводи” АЖнинг 2019 йил 6 сентябрдаги акциядорларнинг навбатдан ташқари умумий йиғилишида қарши овоз берган ёки йиғилишда узрли сабабларга кўра иштирок этмаган бўлсангиз, 2021 йил 19 февралгача жамият томонидан ўзингизга тегишли акцияларни белгиланган тартибда қайтариб сотиб олиш учун талабномани “Тошкент механика заводи” АЖга тақдим қилишингиз мумкин.